Цай Цидзяо
Молитва

Превод от английски: Анатолий Буковски, Лина Бакалова, 2005

chitanka.info

Аз се моля

        за вятър през знойното лято,

        за по-малко дъжд през зимата;

аз се моля

        за цъфтеж — в лилаво и червено;

аз се моля

        любовта

        да не бъде повече презирана,

        да се вдигнат падналите;

аз се моля

        за съчувствие — скърбящите

        да получат поне утешение,

        не — враждебност

        и смръщени погледи;

аз се моля

        водите на знанието

        да се вливат свободно

        в пълноводни потоци,

        не — заклеймявани

        при всеки завой;

аз се моля

        песни да бликат от всяко сърце,

        с незаглушени мелодии,

        не — ограничени от условности;

аз се моля

        да дойде денят,

        в който вече не ще има нужда

от подобни молитви!

1975 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.